الحمد لله الواحد الاحد الفرد الصمد الذي لم يلد ولم يولد ولم يكن له كفوا احد واشهد ان لا اله الا الله اول فليس قبله شيء. واخر فليس بعده شيء
وظاهر فليس فوقه شيء وباطن فليس دونه شيء وهو على كل شيء قدير واشهد ان سيدنا وامامنا وعظيمنا وقدوتنا ومعلمنا ومرشدنا رسول الله صلى الله تعالى عليه واله وصحبه وسلم وبعد
سليمان وجنوده عليه الصلاة والسلام سليمان وجنوده هزا النبي العظيم الملك الممكن الذي ملك الارض لعدل وانصاف واسلام ونشره فيها وازل الجبابرة والكفرة قال منه رب العزة وحشر لسليمان جنوده من الجن والانس والطير فهم يوزعون
مع هزه الاية الكريمة وحشر من الذي حشر؟ انه الواحد الاحد انه الذي سيحشر الخلائق ليوم الحساب ليوم التغابن ليوم الحشر الذي يحشر الخلق ليوم الحشر ويحشر الوحوش ليوم الحشر
هو الذي حشر لسليمان جنوده هو الذي حشر لسليمان جنوده وحشر لسليمان جنوده من الذي حشرهم الواحد الاحد الواحد الاحد. حشرة يعني جمع الحشر معناها الجمع ومنه الجمع في يوم الجمع
اي جمع لسليمان جنوده من الجن والانس والطير يبقى الامر الاول الجمع طب كان ينفي يكفي صنف واحد من الجنود كان يكفي لكن الله سبحانه وتعالى اكرمه بان حشر له جمع له
طب كان يكفيه صنف كان يكفيه صنف. ايا كان بقى من الانس من الجن من الطيب اي صنف يكفي لكن تمام الملك ولزلك يقول في الموضع الاخر سليمان عن نفسه اعترفا بفضل ربه واوتينا
من كل شيء واوتينا من كل شيء يبقى حشر الله سبحانه وتعالى كمال النعمة وتمامها على سليمان حشر له جنوده الامر الاول الحشري عن الجمع. الامر التاني جنوده وحشر لسليمان جنوده من الجن والانس
والطير حشر لسليمان جنوده لما تقرأ القرآن تجد الجنود اللي جت في القرآن عاوزكم تقرؤوها كلها اي اية فيها جنود اقروها جنود حتى تروا من اي الجنود انت حتى تعلم اين موقعك
من جندي الباطل ولا من جندي الحق من جندي ابليس ولا من جند رب العالمين لان البشرية واحد من اتنين يا اما من جنود الحق يا اما من جنود الباطل
اي بني ادم على وجه الارض انس او جن حتى مش البني آدمين. ولاد ابليس برضو كل المكلفين يا من جنود حق يا من جنود باطل والجنود اللي في النص دول
الام هنا وهنا دول جنود باطل جنود الحق واضحين وجنود الباطل برضو واضحين. واللي في النص مع بتوع الباطل ما يمشوش مع الحق ابدا ابدا اه لازم لازم اقرا يا اخي اقرا الجندية اللي في القرآن من اول اية لاخر اية اقرا الجنود. عشان تشوف انت مين انت فين اصلا
انت تبع مين اضيفت الجنود في القرآن اضافات عجيبة. واحيانا تأتي بدون اضافة اضيفت الى ملك الملوك سبحانه وتعالى في قوله وما يعلم جنود ربك الا هو وما هي الا ذكرى للبشر. يبقى ربنا اضاف الجنود اليه سبحانه وتعالى
ولقد سبقتك الموضع التاني في الصفات ولقد سبقت كلمتنا لعبادنا المرسلين انهم لهم المنصورون. وان جندنا لهم الغالبون اضافة جندنا النادي تدل على من جند وبعدين نهى جندنا اضافة وان جندنا
لهم الغالبون ومرة اضيفت الى سليمان وحشر لسليمان جنوده اضيفت لسليمان ومرة اضيفت لزلمة فجرة كفرة سورة البقرة ولما برزوا لجالوت وجنوده اضيفت الجنود الى جالوت مين جالوت ملعون ظالم فاسد كافر
فاتبعهم في سورة يونس. فرعون وجنوده اضيفت لفرعدي فاتبعهم فرعون وجنوده فاخذناه وجنوده فنبذناهم في اليم اضيفت اليه واحيانا لم تضف لاحد لانها باينة قوي مش محتاجة اضافة سورة الدخان
جنود الملعون في العود انهم جند مغرقون اضيفت لمين؟ مش مضافة لحد. بس معروفة دي جند مين انهم جند مغرقون كم تركوا من جنات وعيون وزروع ومقام كريم ونعمة كانوا فيها فاكهين
لا بتتكلم فشوف انت بقى ازا اضيفت الجنود الى عزيز كانت عزيزة ازا اضيفت الجنود الى عادل كانت عادلة ازا اضيفت الجنود الى مسلم كانت مسلمة الاضافة تقرا بقى انت الاضافات دي بقى. او كله موجود في القرآن
جنود جالوت جنود فرعون جنود سليمان. جنود رب العالمين وان جندنا لهم طالب اختار لك موقع ادخل عليه واسبت فيه لحد ما تموت واعتقد ان انا مش هوصيك بموقع وحش
اوصيك ان تكون من جند الله كن من جند الله وفقط وفقط مت على هزا يا عبدالله يكفيك فخرا اني تتحط في السجلات دي وان جندنا لهم الغالبون. غلبت اليوم غلبت غدا
ممكن الغلبة انت ما تراها بس هتغلب هتغلب. غلبت في الدنيا غلبت في الاخرة ممكن تغلب في الاخرة برضه المهم الغلبة لجند الله الغلبة الجندي الله. فلازم تدخل في الموقع ده وتسجل اسمك
سجل اسمك في جند الله ما هو جندي سليمان مش خلاص سليمان بجوار ربه. طب جند محمد؟ ما هي جند الله صلى الله عليه وسلم. او جند محمد هي جند الله
سجل نفسك اه ما الكشوف ما لا تقرأ الكشوف ومش موجود اسمك. هتكون فين يعني هتبقى في جون بالزلمة ، في جند جالوت هتبقى في جند فرعون! ما هو لازم تدرك اسمك هنا. وخلي بالك ما حدش يحط اسمك
ما حدش هيحط اسمك. انت اللي هتحطه يعني انت اللي هتسجل اسمك انت فاهم ان واحد يحل محلك ويسجلك عشان تفوز وتدخل الجنة وتبقى من جند الله الغالبين؟ لأ طبعا. انت اللي هتسجل
وانت اللي هتمضي وانت اللي هتسبت وجودك او لا تسبت يبقى وحشر لسليمان جنوده شفت الاضافة بقى جنوده. تتخيل جنود سليمان هتبقى شكلها ايه ووزيفتها ايه؟ هو ده اللي هنعرفه ان شاء الله
لما تقرأ تجد رب العزة الاله وحشر لسليمان جنوده من الجن والانس والطيب باصناف تلاتة طب وليه تلاتة؟ كمال العز كمال الملك تمام النعمة. قلت لك واحد منهم يكفي لو جنوده من الانس يكفوا. جنوده من الجن تكفي
بس هو كان نبي وملك وداعية الى الله سبحانه وتعالى مش هتمشي مسألة الجن دي لوحديها. طيور ممكن. انما الجن لوحديها دي صعبة. ليه؟ اصل مش هيبقى باين حاجة بقى ما هي كلها حاجات خفية
الناس الامور هتلتبس عليها لزلك بقى ربنا كمل له النعمة حاجات زاهرة حاجات خفية فالاصناف التلاتة دي نعمة اوي عزيمة اوي من الجن والانس والطير تلات اصناف كان دايما الجن الانس هم اللي جنبه على طول
يعني مجلسه اهوه اللي يحيط به الانس والجن وراهم هو شايفهم وبيكلموه وبيكلموه بس بينسوا ما يعرفوش مش حاسين بهم. انه يراكم هو وقبيله. بس هم الخط التاني. والطيور عند اللزوم الجو حر محتاج الطيور لازم تكون موجودة. حتى لو مش حرب. المهم الطيور بس دي فوق
يبقى يليه مباشرة الانس بعد الانس الجن. مين اللي بيرى الانس ؟ الجن هو. مين اللي بيكلم الجن هو بس. طب وبيقتل لأ فيه مخالفة يأمر الجن يعاقب بعضه ببعضه
يعني ما فيش انس يتقدم ويعاقب الجن ما يعرفوش ما يعرفوش. يعني لو اي غلطة في الجن يكلف جني يعاقب الجن واخرين مقرنين في الاصفاد مين اللي هم المقرنين في الاصفاد الجن؟ شياطين. طب مين اللي قرنهم؟ ومين اللي ربطهم؟ اخواتهم. اللي زيهم. الانس ما لهمش في الموضوع
يبقى الاصناف التلاتة موجودة تلاحز في النص الكريم لسليمان جنوده من الجن قدم الله سبحانه احنا قلنا خلاص في التنظيم والترتيب الانسي الاول طب وفي النص مش جاي الاول ليه؟ الجن الجاي الاول ليه
لسليمان جنوده من الجن والانس والطير طب جه الجن الاول ليه لاكتر من حكمة خلي بالك الجن والانس في قرآن مرة الجن هو اللي ييجي الاول والانس ييجي بعده. واحيانا الانس ييجي الاول والجن ييجي بعده
وكل موضع له حكمته الموضع اللي معنا ده الكلام عن الجيش والكلام عن القوة وكلام عن سليمان الممكن. فالقوة دي يلزمها ايه؟ ان نقدم الاقوياء الاول هو كده هنتحدس عن القوة يبقى نتكلم عن الاخوية لو
وبعدين ييجي بعضهم اللي اقلهم قوة او الاضعف فالكلام عن القوة والكلام عن دين الجيش. فيبقى قدموا الجن الاول. نص قدم الجن دي واحد التانية ان الجن اصلا في الوجود قبل الانس
يعني هو وجد على الارض دي قبل الانس فقدم في الذكر وقلنا الحديس عن قوة فيقدم اصحاب القوة الاول. والانس نفسه يعلم جيدا ان الجن اقوى منه الانس احنا عارفين كده في ان الجن اقوى بيعملوا حاجات ما نقدرش احنا نعملها
والقرآن اسبت هزا والواقع بيقول كده برضه ان هو اقوى مننا لدرجة ان الانس نفسهم بيستعيزوا المشرك منهم والضال والعاصي بيستعين بالجن. ويستعيذ بالجن وانه كان رجال من الانس يعوذون يعني يحتمون
يعوذون برجال من الجن فزادوهم رهقا يبقى ده سر تقديم الجن على الانس في الموضع اللي معنا ده لسليمان جنوده من الجن والانس والطير فهم يوزعون يعني ينزمه. الوزع المنع والكف عما لا يراد
الوزع ووزع يعني يكف الناس. ايه بقى ايه ميزة الوزع هنا ايه بقى وجنود سليمان بتوزع ليه ما هو تخيل يعني جيش بالكسافة دي جيش كبير جدا جدا وبعدين ما قلش حشر لسليمان ما مملكته يعني الناس اللي هو يملكهم لأ. كأن مملكة سليمان كلها ايه؟ جنود
المملكة كلها مجندة. يعني المهم مش حد لأ فيهم. ما هو وكل بناء وغواص مش كده؟ بيبنوا وبيغوصوا يبقى فيهم ناس بتحترف وناس بتدير معايش بس لما يتكلم يقول كأن المملكة كلها جنود ايوة هي كده. ما هو في الاسلام جميع
من في الاسلام جنود كل واحد في موقعه جندي ما احنا قلنا حاجة من الاتنين. اي بني ادم على وجه الارض يا من جند الشيطان يا من جند الرحمن ايا كانت وزيفته ايا كانت وزيفته. اوعى تكون فاهم الجندي اللي لبس البدلة بس. لا
لا هو الجن بيلبس بدل؟ هو جنود سليمان كانت لابسة بدل؟ الجندية دي مهنة وشرف ونسبة نسبة انت تبع مين انت من جنود مين اصلا؟ هي دي القضية يا اخوانا
الكسافة دي والعدد الضخم ده انا بقول لك كان المملكة كلها جنود ايوة المملكة كلها جنود. الطيور اللي عندي دي مش طيور عطايرة في الهوا كده بتضل عليه يخلص يعني صاحب مزاج كده والطيور عمالة ترفرف وتجيب له هوا وتكييف لا لا لا
كله مجند كله يشغله وهتشوف دلوقتي فهنا الكسافة دي عاوزة ايه بقى؟ عاوزة وازعة. ايه الوزعة؟ ناس تنزم مجاهد وغيره من اهل التفسير يقول كان على كل نوع وزعة وزع يعني ايه؟ ناس ارجع اتقدم اعمل دي ما تعملش دي. استنى لما الباقي يعمل كده نظام
فهم يوزعون يعني ينزمون عليهم قادة وعليهم رؤساء ورؤوس ينزموا الحركة اكيد انتو سمعت عن مقولة سيدنا عسمان المشهورة قوي ان الله لا يزع بالسلطان ما لا يزع بالقرآن فعلا
كلام متين وكلام رصيد لامير المؤمنين ذي النورين رضوان الله عليهم اجمعين. بيقول ايه بقى؟ بيقول اني فيه كف عن الشر بالسلطان اكتر من القرآن يعني القرآن موجود؟ ايوة موجود
وبنقراه وبنقراه وبندرسه وبنعلمه وبنقراها بالقراءات كمان ، ده احنا بنقراها بالقراءات والاحرف، وهي قصة جامدة اوي. ومعاهد ومعاهد عهد القرآن والقراءات والتعليم وكل الشر على اشده طب الناس ما بترجعش ليه
ما احنا عمالين نقرا في القرآن ونحلل ونفست ونفسر ونعمل. الناس الناس على طول للامام بالمعاصي هو ده كلام سيدنا سيدنا عثمان وهو ده دلالة كلمة يوزعون فهم يوزعون يعني يمنعوا يكفوا عما لا يراد
فالقرآن بيوعظ ويعلم طب مين اللي ينفز بقى عاوزين حد ينفز مين اللي يلزم؟ عاوزين حد يلزم في قانون مرور قانون المرور بس مين اللي هينفزه؟ اللي مسك القلم وواقف
بالدفتر اه في قانون بس قانون فين؟ القانون القانون موجود هناك مطرح ما هو موجود. انما مين بقى اللي هينفز؟ ومين اللي هيخلي الناس تحترم قانون المرور؟ واللي مش عارفه يعرفه. واللي مش مزاكر يزاكره
مين اللي هيقول له ان فيه كاميرا اهي وخلي بالك من السرعة يبقى لازم حاجة تلسعه لازم تلحقي تلسعه لازم كاميرا تلقطه وتطلع له جري العربية كله مخالفات او تطلع له العربية لو ركب اورا كان ارحم. ما هي ملاكي مسلا يلاقيها يطلع لك بلوغ كان ارحم
مش كده ؟ يبقى فيه حاجة ترد حاجة تمنع حاجة تقول للعاصي ارجع وحاجة تقول للمتراخي انفز مين اللي يحاسب الناس على تركهم الصلاة الازان عمال يأزن متأزن يا عم
اللي بيلعب طبلة بيلعب اللي بيلعب في كورة بيلعب اللي بيلعب اللي بيعاكس بنات ونسوان بيعاكس. كل واحد في حاله والازان بيأزن مين يلزم الناس دي؟ ما حدش اهم دول الوزعة بقى
هو ده يزعم السلطان ما لا يزع بالقرآن. القرآن نادى على الناس. مين ينفز وهو ده الوزع اللي الرسول اشار اليه في الحديس. قال لقد هممت بالصلاة تقام اقول قموا الصلاة واخد مجموعة من الصحابة واروح لناس قاعدة في البيوت اولع عليهم بيوتهم في النار
بالنار. احرق عليهم بيوتهم. امال ما عملتش كده ليه يا رسول الله؟ قال البيوت فيها اصحاب اعزار هيبقى مستحيل اعمل كده. ليه؟ فيها نساء. النساء ان جهم اتوا للجماعة لا بأس. وان صلوا في بيوتهم
لا بأس وفيهم اطفال صغيرين مملوكش اعمل كده هتحرق البيوت يا رسول الله اهو ده الوجع اكفهم عن التراخي اكفهم عن النوم وترك الفرائض. نفس الكلام المعاصي. ناس عمالة تتدافع عن المعاصي. مين يرجع الناس دي
لازم وزعة لازم وازعة ترد الناس عن المعاصي وتحاسب الناس على المعاصي. وتقول مش كده مش كل واحد حر. ويقول لك لا اكراه في الدين لا. الدين مش ملعبة اشمعنى زي ما ضربت لك المسال كده ؟ السرعة هتتحاسب عليها. الكاميرا هتصور ، المخالفات هتطلع. اما مخالفات الدين ما حدش قال لك انت مخالف اصلا
الدين حرية ديم بمزاجك تعبد ما تعبدش براحتك. او احنا منعناك من حاجة؟ اهو كده دي الوجع. فما فيش وازع. ما فيش وازع اعتزع الناس. اهو ده اللي سيدنا عسمان قاله. ان الله لا يزع يعني يمنع
ويكف بالسلطان ما لا يزع بالقرآن بدي اعزم وزيفة للسلطان ان المتراخين يحركهم يحركهم ويقومهم. والمتسارعين في المعاصي يكفهم ويرجعهم. اهي دي حشر لسليمان انا جنوده من الجن والانس والطير فهم يوزعون. كل مجموعة عليها رؤوس منزماها
في التقصير في الواجب يلا انهض في تحريض على اه وهكزا وهم يوزعون وحشر لسليمان جنوده الامر التالي الخامس او السادس ترتيب يعني انا ما زكرتش ترتيبا جنود سليمان وزيفتها ايه في الوجود؟ خلاص احنا انتهينا على ان جنود السلام. المملكة كلها. كل المملكة جنود
ايوة هو كده ما هو في الاسلام كده يا اخوانا في في الاسلام كل مسلم ومسلمة جندي من جنود الله. مش ابو بدلة لأ كله كله مجند. يا اخي ده
والكيد ده كل مواطن في اسرائيل جندي البؤر كيخش على البتاع النت ولا غيره وشف الدنيا فيها ايه. كله مجند. كله ماضي احتياط. اللي على المعاش واللي رجله والقبر ماضي احتياط
بخدمتها ماضي احتياط ماضي كده انا تحت امرها وقت ما تعوزني انا موجود جميع الاسرائيليين جنود اما عندنا احنا لأ طبعا جنود ايه جميع اسرائيل جنود لخدمتها احنا اولى نكون جندي لله لخدمة هزا الدين
كل صغير وكبير وشيخ انفروا اهو ربنا بيجند الكل اهو انفروا خفافا وثقالا الشباب والخفة كله يتحرك والسقال المرضى واصحاب الاعزار والمسنين وكله انفروا خفافا حد ربنا ما خلاش حد. قال انفروا خفافا وسقايا
وان ليس على الضعفاء ولا على المرضى ولا على الذين لا يجدون ينفقون حرج ازا نصحوا لله ورسوله. ما على المحسنين من سبيل ولا على الذين اذا ما اتوك لتحملهم قلت لا اجد ما احملكم عليه
تولوا واعينهم تفيض من الدمع. قرآن كده جند المسلمين كلهم. كلهم متجندين الضعفاء والموتى. نعمل ايه؟ ادعوا كبروا السواد سيروا الهمم حركوا الناس. احنا مش ما لناش في الليلة احنا جسمنا وحالنا لا اتحركوا. ما تقعدوش ساكتين. ادعوا لنا
شجعونا ايه ده فالمهم اني زي ما كانت مملكة سليمان كلها مجندة ايضا مملكة محمد صلى الله عليه وسلم اللي هي اعظم من مملكة سليمان واوسع واوسع كلها يد لازم تكون مجندة. القرآن جندهم كده. انفروا خفافا
وثقالا. وظيفتها ايه؟ تأمر بالمعروف وتنهى عن المنكر. ايوا ايوة لازم الجندية كده تأمر بالمعروف وتنهى عن المنكر. مش تفعل المنكر وتترك المعروف؟ لأ طبعا. تأمر بالمعروف وتنهى عن المنكر. وخد الجندي ده
وهيبقى لنا تفصيل شوية معه بعدين. ان شاء الله يعني. الهدهد ما هو واحد لسليمان جنود من الجن والانس والطير. والطير فهو هم يوزعون تقول لك كل المملكة مجندة لخدمة الاسلام
تدعو الى الله تأمر بالمعروف وتنهى عن المنكر. ايه الهدوء؟ طب ما الهدوء بيطير زي اي طائر يدوروا اللي على دودة يدوروا اللي على اي حاجة ياكلها وان سليمان قال له اعمل حاجة حاضر عيني الاتنين اعملها. بس ان كلفوا
انما هو اللي يشوف ويجي يقول الله ما تخليك في حالك ماسل يعني زي ما احنا بنقول كده زد في حالك دور على اكل عيشك بص لاولادك يا راجل انت ما حصلتش الهدهد
ده ما حصلش حاجة خالص ولا نملة زي ما فات قبل كده يعني ها طب ما هو كان انا تحت امرك. هتؤمرني بحاجة هاعملها لك؟ طب ما هو ما امروش اصلا. آآ طاير طاير وما له ومال الشمس وما له ومال
قيس ومال ومال الناس كفرة. زي بقى ما له وما المولد معمول. مولد معمول لسيدهم فلان وعمالين ينادوا على سيدهم فلان وسايبين رب العالمين مع حد بينادي على الله. ولا بيطلب حاجة من الله ولا بصلاة وبينادي على سيده فلان
يجيرو وينصفوا ويعمل له مش هو نفس الهدهد هو نفس الهدهد بس هيشتكي لمين وهيروح يقول لمين فالهده الطيب بدل ما يدوروا على دودة ياكلها لقى ناس بتعبد الشمس والله لو
ازاي تعبدوا الشمس؟ وانا موجود انت مين انت؟ انا عبد من عباد الله انا جندي من جنود الاسلام. لازم اهد لكم العبادة دي هدهد ده المعاني دي كلها هو اللي قالها في دماغه انا بحكيها لك. كل المعاني دي دارت في دماغ الهدهد. لما يشوف ناس بتعبد الشمس من دون الله
ويروح يبلغ عنهم سليمان. دلوقتي مين اللي ميناء انا لله وانا اليه راجعون شاف ناس بتعبد شمسا من دون الله راح بلغ عنهم سليمان الى الله المشتكى الى الله المشتكى
ويبلغ سليمان ومع انه ما كلفوش وما طلبش منه. اهدي وزيفة ادي الجندية الحق دعوة الى الاسلام تأمر بالمعروف تنهى عن المنكر جنود سليمان بتعمر الارض ومش بتخربها وجنود الاسلام لازم تكون كده برضو
لازم يكونوا كده. يعمروا ما يخربوش اعمارهم بيخربوه ومن الجن من يعمل بين يديه باذن ربه اهو عمارة اهي يعملون له ما يشاء من محاريب وتماثيل وجفان كالجواب وقدور راسية. اوعى تكون فاهم تماثيل
ازا التماسيل بيحطوها في الميدان دي لا طبعا لا لا مش دي خالص مسلي الشيء يعني عاوز اعمل لي مسال نهر يعمل له مسال نهر مين اللي مسال بحيرة يعمل له مسال بحيرة. مش تمسال يعني كائن حي او يعني صورة انسان. لأ ده ممنوع اصلا. ممنوع في كل الشرائع اصلا
تصوير المخلوقين تصوير زوات الارواح ممنوع اصلا في كل شرائح مش تماسيل يعني يقول تمسال كده فلان الفلاني لا لا ما فيش الكلام ده والا كانت تبقى اعملوا تمسال لابي ابراهيم
ها؟ يعني جدير بان يعني تخلط زكراه اعملوا لي تمسال امامها. ممكن الكلام ده وكان بقى ان يتوارس وسيدنا سليمان يحافز عليه ويجي سيدنا محمد يحافظ وسيدنا موسى كده لا طبعا ما فيش الكلام ده اصلا
تماسيل هنا يعني تماسيل مش لزوات ارواح اعملوا لي مسال اي حاجة غاب اعملوا لي بحيرة اعملوا لي نهر اعملوا لي كذا كده يعملون له من يشاء فحاربوا تماسيل وجفان
وجفان. خلينا نتكلم ان شاء الله بالتفصيل شوية عن موقفه مع الجن بصفة عامة. الجن في حياته والجن عند موته والجن بعد موته عملوا معه ايه اصلا جيفان جيفان قصع قصع يتحط فيها الاكل
وجفان كالجواب وقدور راسيات القدرة ما كتش بتتشال. يعني عشان يغسلوها يخشوا جواها يدخلوا جوة القدرة عشان يغسلوها. ما هي قدرة ملك. الله رجل ملك الدنيا يا اخي نبي ملك الدنيا وعنده ناس بتاكل وعنده وعنده يبقى القدرة شكلها ايه ؟ وقدور الراسيات القدرة نص فدان فدان
زي ما تطلع ها راس ما بتتشالش راسيات الشاهد بيعمروا الكون يبقى الجنود في الاسلام تعمر لا تخرب تعمر تعمر عمارة حقيقية مش عمارة ورقية او عمارة وهمية لأ عمارة
حقيقية رغم كل هذا هزا النبي العزيم الملك الممكن شف انا عاوزك تتخيله وهو حواليه كل ده وبرضو نفسه في حاجة مش شبعان لا طمعان! ايوة طمعان في ايه بقى؟ عاوز ايه تاني بقى
عاوز حاجة تانية خالص وبيطلب من ربنا ان يحققها له. وعلى يقين اوي ان ربنا هيحققها له فهل تحققت او لم تتحقق ولمازا اقول ما سمعتم واستغفر الله لي ولكم
الحمد لله والصلاة والسلام على سيدنا رسول الله وحشر لسليمان جنوده من الجن والانس والطير فهم يوزعون يبقى نزام وادارة ومملكة وطبعا الادارة دي يلزمها نواب عنه يراقبوا الناس ويراقبوا المخلوقات دي وينزموها
تخيل برضو انا انا اؤمن بان الطير نفسهم عليهم برضه وزعة عليهم طير يدير الحركة اتقدموا اتأخروا روحوا كده تعالوا كده كده يعني زي الجن ما هو برضو الجن عليهم وازعة
جن عاوز يعمل حاجات مش حلوة او مكسل كده يحركه زي ما قلت لك كده امور الطاعة امور المعصية واسعة رغم كل ده سيدنا سليمان خلي بالك انا قلت لك كده تكاد تكون المملكة
كلها مجندة كلها كل المملكة مجندة ومع زلك هو عاوز جندي من صلبه هو لان دول مش ولاده لا الانس دول كلهم مش ولاده ولا الجن ولاده اصلا ولا الطير ولاده وعاوز حاجة منه هو
ياه حاجة تحمل اسمه حاجة حتة منه زي ما سيدنا النبي كان بيقول على سيدنا فاطمة كده بضعة مني. السيدة فاطمة بضعة مني حتة مني فسيدنا سليمان كان عاوز جنود حتة منه. طب وعاوز قد ايه؟ عاوز مية
مبدئيا لو جه دول نطلب غيرهم. بس مبدئيا عاوز مية ومية ايه في يوم واحد لا اله الا الله ايه ده بقى حق له ان يطمع يا اخي هو طمع في ايه يعني طمع
وما في حق طمع في حق روى البخاري ومسلم من حديث ابي هريرة ان النبي صلى الله عليه وسلم قال ان نبي الله سليمان ابن داود قال لاطوفن الليل على مائة امرأة او تسع وتسعين
تأتي كل واحدة منهن بفارس يجاهد في سبيل الله قال له صاحبه ان شاء الله فلم يقل فلم تأتي الا واحدة منهن فجاءت بشق رجل فيقول النبي صلى الله عليه وسلم والذي نفس محمد بيده
لو قال ان شاء الله لجاءوا فرسانا اجمعون وتقرأ ايضا اجمعين لجاؤوا فرسانا اجمعون الشاهد من الحديث ايه؟ على الجندية وجنود سليمان بقى قلنا الجنود اللي فاتوا دول كلهم جنود مش منه
هم في المملكة اه. يعني جه مسلا اللي آآ لأ اللي موجود موجود واللي اتولد اتولد لكن هم مش منه هو عاوز حاجة منه او ان كان منه حد برضه له اولاد يعني بس مش
مش كتير قال لي بقى قال لأطوفن الليلة كنوع من يعني القسم او التوكيد الليلة على مئة امرأة او تسع وتسعين. العلماء بيقولوا اودي شك من الراوي والراوي ابو هريرة
مئة او تسع وتسعين لاطوفن الليل ايه فقه الحديس بقى عاوزين نعيش مع الفقه الحديس شوية لاطوفن الليلة. ليلة! الليلة! يعني ليلة! ليلة من غروب الشمس لطلوع الفجر ليلة طب والليلة دي تكفي
اني جامع مائة امرأة بحسب كلامه هو صلوات الله وسلامه عليه. هيجامع جماع كامل كامل مش مداعبة وكلام لا جماع كامل جماع لابد ان يختم بانزال وانزال ليه؟ علشان يبقى فيه حمل
هو كلامه بيقول كده في الحديس بانهي ليلة دي ؟ قال ليلة من دون الليالي ولا ايه ؟ العلماء بعضهم يقول لك ايه بعضهم يقول لعل الليل كان طويل. وفعلا الليل كان طويل عن كده
والرسول قال كده لا تقوم الساعة حديس عند الترمزي وصححه الالباني لا تقوموا عن انس لا تقوموا الساعة حتى يتقارب الزمان الزمن يتقارب فتكون السنة كالشهر والشهر كالجمعة وتكون الجمعة كاليوم ويكون اليوم كالساعة
يتقارب الزبل حس فعلا الزمن قريب وفعلا قريب مش مجرد احساس بس لأ وفعلا قريب يتقارب الزمن كون السنة كالشهر احداس السنة مرت كده على طول كأنها لسه من تلاتين يوم بس
فهزا ملحز في الحديس يبقى كان الزمان طويل يطول الليلة كانت طويلة قول اخر لاهل العلم قالوا ان ربنا سبحانه وتعالى اعطى الانبياء خوارق زي ما عندهم خوارق في المعجزات والاشياء دي عندهم خوارق في الصحة
صحتهم غير صحتنا قوتهم البدنية غير قوتنا الكمال الجسمي غير الكمال عندنا اعطاهم خوارق ايه المشكلة يعني؟ اعطاهم خوارق الرسول عليه الصلاة والسلام من الخوارق ارى ما لا ترون واسمع ما لا تسمعون
انا بشوف حاجات ما بتشوفوهاش خوارق بتشوفها بعينك دي يا رسول الله تنام عيناي ولا ينام قلبي. خوارق يبقى ربنا اعطاهم خوارق ان فعلا في ليلة يجامع ميت امرأة جماعا كاملا
ومش جماع شهوة دي جماع وزيفة يعتبر ده مش جماع شهوة شهوة ايه؟ طب ما هم ما هم كانوا معك قبل كده هم هيسيبوك ويمشوا! ما هم معك. انما انا عاوزهم الليلة دي. وكلهم يحملوا وحد
نوع الحمل مش الهيصة اللي عم بيقولوا عليها دلوقتي وتختار نوع الجنين وبتاع والكلام ده كله والحق وحلال ولا حرام ولا ولا وبقى شغل بقى وفيه بقى فيه ما فيه
مش موضوعنا الشاهد هو كمان اختار نوع الاجنة اختر نوع الاجنة لاطوفن الليل طب وهي الليلة دي هتكفي؟ اه تكفي ما تكفيش ليه. هو معقول نبي يقول كلام في الهوا
مستحيل صلوات الله وسلامه عليه مستحيل طبعا حتى كمان برضه بعض اهل العلم قال سيدنا النبي كان عنده اكتر من كده كمان والحديس عند البخاري عن قتادة قال حدسنا انس ان النبي صلى الله عليه وسلم كان يأتي نساءه في ساعة من ليل او نهار
فقال قتادة وكان يطيق زلك فقال انس كنا نحدس انه اعطي قوة ثلاثين. يعني هو مش كقوة راجل كده مش راجل واحد. قوة تلاتين رجل صلوات الله والسلام عليه يبقى حتى لو رجل في اتنين يعني ستين
رجل في تلاتة ادي تسعين. سبحان الله انا مش بقول كده. كان بيقول وطبعا دي ساعة مش ليلة ساعة. نقطع جزء من الوقت مش الساعة اللي هي ستين دقيقة لأ مقطع من الوقت كده
مش الليل كله على حداشر يطوف على حداشر طاف النبي عليه الصلاة والسلام على الحداشر. تسعة نساء واتنين ملك يمين ريحانة اللي كانت اصلها من اليهود والسيدة ماريا يبقى اتنين ملك يمين وتسعة نساء. طاف عليهم الحداشر صلى الله عليه وسلم في ساعة
وانس طبعا في الخدمة هو اللي بيحدس بالحديس والحديس في البخاري ويأتي معتوه من المعتوهين بتوع اليومين دول ممكن يتكلم حوالين الحديس وحوالين البخاري ومش معقول ومش منطقي وايه ده بقى! ومعقول الكلام ده! ها! ما هو كتير ده احنا ده احنا بقى المجتمع يمشي. نشبع! حط نسبة من عندك ينده! نسبة المعتوهين اللي فيه
ونسبة العقلاء حط انت نسبة من عندك انا مش هحط حط نسبة نشوف كم معتوه وكم عائل في في المجتمع ده الرسول عليه الصلاة والسلام طاف على الحداشر في ساعة
سليمان بيقول لاطوفن الليل على مائة امرأة على مئة امرأة؟ اه العلماء يقول لك اه في روايات كلها اغلب الروايات في البخاري برضه ياما هيتكلموا على البخاري وبالزات في حديس زي دي مسلا
في روايات مائة وروايات تسعة وتسعين وروايات ستين ولايات سبعين جمع العلماء بين كل هذا قالوا الستين دول حرائر يعني زوجات نجوزهم من اهاليهم بعقود زوجني وقبلت وكده يعني زوجات
وباقي ما زاد عن الستين ملك يمين ملك يمين ما هو يا اخي ده ملك الدنيا يبقى مش فيه صدام وحروب وجنود ومعارك يبقى فيه اسرى وفيه ملك يمين وفيه وفيه
فيبقى الستين دول حرائر وقال بعضهم العكس يعني مزاد عن الستين هم يعني الزوجات والباقي يبقى ايه ملك ايا كان. المهم عنده مئة وقال هاطوف عليهم الليلة اطوف عليهم يعني ايه؟ اجامعهم جماعا كاملا ينتهي بالانزال
لهم داعبة ولا كلام ولا ولا لا جماع جماع كامل من الالف للياء ليه؟ عشان تحمل! الله! هو بمزاجك ولا ايه؟ لأ مش بمزاجي حسن ظني بالله. لان هو في الحديس بيقول كده
فتأتي كل واحدة بفارس. يجاهد في سبيل الله. الله! يبقى مش موضوع شهوة. لا لا خالص شوته جاوبت ايه قهوة ايه ومتعة ايه واللزة ده عاوز طب ما الجنود اللي عندك انا عاوز جنود مني انا جنود تحمل اسمي انا جنود ده فلان ابن سليمان
ما له؟ شف بقى مية مية كده وفي ايه وفي ليلة واحدة ليلة واحدة ليلة واحدة ويحملوا هم اه ممكن يعني هم الحمل الحمل في الليلة وان كان علميا ممكن يقول لك ممكن يعني يبقى تاني يوم ولا حاجة مش عارف برضه يعني فيها حاجات كده من الناحية العلمية شوية. حيوان يتأخر ولا بتاع. المهم ايه يا راجل اداها اسبوع
والوضع هيكون كله برضه اداها في الشهر التاسع وضع طبيعي. يبقى من اول يوم في التاسع يبقوا عمالين يولدوا. من اول يوم في الشهر التاسع ها الشهر التاسع ده كله ولادة من اول يوم لاخر يوم وليدات وولادات ما هو مية
تأتي كل واحدة بفارس. فارس يبقى حدد نوع الجنين هو هو في امرأة هتلبس عدة الحرب وتقاتل مع سليمان يبقى لابد تكون زكر. يبقى حدد نوع الجنين. ممكن الكلام ده؟ ممكن مش ممكن ليه
يا اخي ده من العباد العاديين. من اقسم على الله ابره الله. فما بالك بسليمان عليه الصلاة والسلام. ده من العبادة. ده انس ابن النضر لما لما قال لرسول الله سنية الربيع مش هتنكسر يا رسول الله
قصاص قال له مش هتنكسر مش اعتراض على رسول الله. ليه ؟ قال عنده سقة في الله سبحانه وتعالى هينزل حكم جديد. بلاش حكم هينزل التغيير في النفوس اللي رب رب العالمين يملك القلوب فهيغير قلوب اهل اختي قتلت كسرت سنتها بدل ما هم مصممين
على القصاص هيرضوا بالدين وقد كان وده وانس بن النظر شخص عادي ما هوش نابي جنابي فسليمان يقسم على الله يقسم على الله يبرر الله قسم يبرئ الله قسمه ما فيش اي مشكلة ابدا. يبقى اختر نوع الجنين
تأتي كل واحدة بفارس فارس ايوة. الله! طب ما فيش واحدة مسلا اه يجامعها بس ما تحملش لأ لازم تحمل ليه كده ؟ يا اخي حسن ظن بالله اقسم على الله يبر الله قسما
ده اللي بتكلم نبي مش بيكلم شخص عادي هتحمل هتحمل واللي جه وسق الكلام اكتر نبي اعظم منه صلى الله عليه وسلم. وايه وبيحلف الرسول بيحلف بيحلف مش حتى بيتكلم كلام عادي لا بيحلف يقسم على كلامه
تأتي كل واحدة بفارس يجاهد في سبيل الله طبعا سيدنا سليمان معه ملك وبرضو في جن برضو ممكن يوسوس ممكن يوسوس بس على حزر ما هو زي ما الرسول لو قال كل واحد له قرينه من الانس والملايكة من الجن والملايكة. قال وانت كمان قال وانا
الا ان الله اعانني عليه فاسلم او فاسلم هو. المهم الشاهد قال له صاحبه. العلماء برضه اختلفوا مين صاحبه اللي اتكلم معه. بعضهم قال واحد من من طلبة العلم وواحد من خدام سليمان
واحد من اللي معه سليمان او الملك او صحب صاحب فعلا من الايه؟ صاحب ايا كان. اما ارجح انه الملاك. الملازم له قال له صاحبه ان شاء الله. يعني قل ان شاء الله تأتي كل واحدة بفرزه كده يعني
فلم يقل سليمان ان شاء الله لازم نفسر الجملة دي بما يليق بسليمان ده نبي او مش هقول ان شاء الله ليه يعني قالوا نسيانا عرض له عارض فنسي نسي
نسي ان يقول ان شاء الله انما هل سليمان يتعمد الا يستسني ويقول تأتي كل واحدة بفارس يجاهد في سبيل الله ان شاء الله يعني معترض على دي مستحيل طبعا مستحيل
انما لعله طبعا مشاغل ودنيا ومملكة لعله شغل فنسي ان يقول ان شاء الله. ليه؟ حكمة من كمربين ان ينسى ليه عشان المقدر يتم لان ربنا مقدر حاجة تانية وبيعطينا درس وبيعلمنا
فالرسول عليه الصلاة والسلام بيقول والذي نفسي محمد بيده شف اهو بقى بيوسق الكلام اهو لو قال ان شاء الله ارجع بقى لاول الحديس اول حديس ايه؟ اتأتي كل واحدة بفارس يجاهد في سبيل الله
يبقى ايه العقبة فين ؟ ان ما قالش ان شاء الله فرصه بيقول لو قال ان شاء الله لجاءوا فرسانا اجمعون. يبقى تحقق المراد ولا ما تحققش؟ كان هيتحقق ويأتوا زي ما تمنى
زكور ومية وفرسان فيه ملحز جميل قوي العلماء عليهم رحمة الله. البخاري ومسلم. هؤلاء يعني المصابيح البخاري يقوم يحط الحديس ده فين حطه في باب كده وسميه باب طلب الولد للجهاد
طلب الولد للجهاد يعني ايه يعني امنيتك يبقى عندك ولد للجهاد. يبقى جندي من جنود الله جندي ينشر الدين ينشر الدين يعلي كلمة الحق تطلبه لهزا الغرض مش لشهوة لهزا الغرض
طلب الولد حطه كده تحت الباب وقام حاطط الحديس مسلم حطه في باب الاستسناء. يعني لازم ما تعملش ما تقولش حاجة هاعمل الا وتقول ان شاء الله احفز القرآن ان شاء الله
وقرآنها عليهم قرآن وحش ان انا احفز القرآن انا هحفز القرآن في رمضان هحفز ان شاء لكل حاجة ان شاء الله كل حاجة ان شاء الله الرسول صلى الله عليه وسلم بيقول بقى لو هو قال ان شاء الله كانت الامنية ايه تحققت
فالامنية لما ما تحققتش اه بمناسبة ان تطلب الولد للجهاد. طب افرض الولد اللي انت طلبته للجهاد ما طلعش زي ما انت عاوز طلع ولد عاصي فاسق وقد يكون والعياز بالله كافر كمان. مش في دماغه القضية اصلا
تؤجر بنيتك يعني انت حطيت بزوريته واخترتم امه وحطيت بزرته ويعني غزيته بالحلال عاوز يبقى من جنود الله سبحانه وتعالى. ما طلعش كده وارد وارد ما يطلعش كده خالص وسيدنا سليمان
عاوز ميت فارس ميت فارس ما جاش ولا فارس لم تحمل الا واحدة ويا ريتها حملت بفارس. جاءت بشق رجل. شق رجل يعني ايه؟ نص بني ادم. نصه سليم والباقي مشلول
لا ينفع لا يروح ولا شمال ولا يمين ما تزعش خالص شق رجل نصف رجل والنصف التاني اشهل طبعا عشان الاستسنا ما قلش ان شاء الله وقلت لك مش عناد ولا مكابرة لأ ربما عرض له عارض فنسي
عشان ما قالش حصل اللي ايه؟ اللي حصل طب لو كان حصل بقى وبقى ميت فارس خد بقى المية فارس دول ضمهم لمين؟ لسليمان. وحشر لسليمان فجنوده من الجن والانس من ضمن الانس ايه؟ مية من صلبه
وطبعا كان هيوديهم فين ؟ كان هيحطهم في الصفوف الامامية مين دول؟ ولاده بقى كانوا هيبقوا في الصفوف الامامية ليه؟ عشان ده هو اصلا رغبته فيهم يكونوا كده ولا هيحطهم بقى في التكييف
اه خليك ياد انت يا ابونا انتم حبايبي ما لكوش دعوة بالخط دينار ده لا كان هيحطهم في الاول هذا هو نبي الله سليمان وهزا هو جند سليمان. جند الرحمن
اولا واخرا اللهم ردنا الى دينك ردا جميلا. اللهم ردنا الى دينك ردا جميلا. اللهم ردنا الى دينك ردا جميلا اللهم انك عفو تحب العفو فاعف عنا وعن والدينا وعن من له حق علينا
اللهم من ارادنا وديننا وبلادنا بخير فوفقه لكل خير. ومن ارادنا وديننا وبلادنا بسوء فاجعل كيده في نحره واجعل تدبيره اللهم انصر جندك المستضعفين في كل مكان. امين امين صل اللهم وسلم وبارك على نبينا محمد
اذكروا الله يذكركم واشكروه على نعمه يزدكم واقم الصلاة